Diari Oficial de la Generalitat Valenciana


Sumari del DOGV 4779, del 21-06-2004 (2004/6264)

RESOLUCIÓ 4/2004, de 14 de juny, de la Presidència de l'Acadèmia Valenciana de la Llengua, per la qual es publica l'Acord de la Junta de Govern, de 8 de juny de 2004, pel qual es concedixen les ajudes als centres valencians de l'exterior de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4779

Data del DOGV
:   21-06-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/6264


Organisme emissor
:   Acadèmia Valenciana de la Llengua

Tipus de document
:   Resolució

RESOLUCIÓ 4/2004, de 14 de juny, de la Presidència de l'Acadèmia Valenciana de la Llengua, per la qual es publica l'Acord de la Junta de Govern, de 8 de juny de 2004, pel qual es concedixen les ajudes als centres valencians de l'exterior de la Comunitat Valenciana. [2004/X6264]
  
Segons establix l'article 19 c) de la Llei 7/1998, de 16 de setembre, de la Generalitat Valenciana, de Creació de l'Acadèmia Valenciana de la Llengua, ordene la publicació de l'acord següent:
  
"Estudi de la proposta elevada pel comité avaluador de les sol·licituds presentades a la convocatòria d'ajudes a la difusió i promoció del valencià en els centres valencians de l'exterior de la Comunitat Valenciana, i adopció, en el seu cas, de l'acord de concessió d'ajudes.
  
El Ple de l'Acadèmia Valenciana de la Llengua va prendre l'acord de 26 de març de 2004, en el qual es convocaven les ajudes a la difusió i promoció del valencià en els centres valencians de l'exterior de la Comunitat Valenciana.
  
Este acord fou publicat per resolució número 2/2004, de 29 de març, de la Presidència de l'AVL, en el DOGV núm. 4.729, de 8 d'abril de 2004.
  
La disposició final primera de l'acord del Ple de l'AVL, de 26 de març de 2004, indica que "es delega en la Junta de Govern la facultat de concedir les ajudes, i s'autoritza la Presidència perquè dicte les resolucions necessàries per al desplegament i l'execució d'este acord".
  
El dia 31 de maig de 2004 es van reunir els membres del comité avaluador regulat en les bases de l'acord citat, i van decidir elevar a la Junta de Govern la seua proposta de concessió d'ajudes als diferents centres valencians de l'exterior de la Comunitat Valenciana.
  
Vist l'escrit presentat pel senyor Gil Albors, president del comité avaluador.
  
La Junta de Govern, en la reunió de 8 de juny de 2004, acorda:
  
Concedir als centres valencians de l'exterior que han participat en esta convocatòria les ajudes següents:
  
Els cursos que s'adjudiquen al Centre Valencià de San Juan són els d'iniciació i l'elemental en règim ordinari (a. 2.c de la Convocatòria). Els cursos que s'adjudiquen al Centre Valencià de Rosario són els d'iniciació, en règim ordinari, i l'elemental, en règim intensiu (a. 2.d de la Convocatòria).
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra este acte, que posa fi a la via administrativa, es podrà interposar potestativament recurs de reposició, o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el Ple de l'Acadèmia Valenciana de la Llengua en el termini d'un mes comptador des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.